**ნიმუში**

**სასამსახურო ხელშეკრულება**

ქ. თბილისი 19 მარტი, 2022 წელი

ერთი მხრივ, ----სომა-------- (ს/კ: --14258369--), წარმოდგენილი სამეთვალყურეო საბჭოს თავმჯდომარის -მარიამი ჭუმბურიძე --- (პირადი # ---60001121013-----) მიერ და მეორე მხრივ, ფიზიკური პირი, **\_**მარიანა გედენიძე**\_\_\_\_\_\_\_\_** (შემდგომში „საზოგადოების დირექტორი“ ან „დირექტორი“)მცხ: ქ.ქუთისი , ----მიქელაძე მეველის 2 შესახვევი N10------------, პირადი № ---60001121012----------, (შემდგომში „საზოგადოება“ და „დირექტორი“ ერთობლივად მოხსენიებულნი როგორც „მხარეები“, ხოლო ცალ-ცალკე მოხსენიებულნი, როგორც „მხარე“)

საქართველოს მოქმედი კანონმდებლობის შესაბამისად დებენ წინამდებარე სასამსახურო ხელშეკრულებას (შემდგომში ,,ხელშეკრულება“) და თანხმდებიან შემდეგზე:

1. **განმარტებები**

წინამდებარე ხელშეკრულებაში შემდეგ სიტყვებს აქვთ ქვემოთ მოცემული მნიშვნელობები:

**„აქციონერთა ხელშეკრულება“** ნიშნავს საზოგადოების აქციონერთა შორის 2022 წლის 19 მარტს გაფორმებულ ხელშეკრულებას.

**„მოგება**“ ნიშნავს საზოგადოების კონსოლიდირებულ მოგებას საგადასახადო კანონმდებლობით გათვალისწინებული მოგების გადასახადის გადახდამდე, დაანგარიშებული ფასს-ის მიხედვით.

**„კონფიდენციალური ინფორმაცია“** ნებისმიერი ინფორმაცია, რომელიც ზოგადად არ არის საჯაროდ ხელმისაწვდომი და რომლის შესახებაც დირექტორისათის ცნობილი გახდა ან/და რომელზეც მას ხელი მიუწვდება მისი საზოგადოებაში მოღვაწეობის შედეგად. ამასთან, მხარეები თანხმდებიან, რომ კონფიდენციალური ინფორმაცია გულისხმობს მის ფართო განსაზღვრებას და ყოველგვარი შეზღუდვის გარეშე მოიცავს ასევე ნებისმიერი ფორმატის და შინაარსის: იდეას, მეთოდს, პროცესს, სისტემას, საშუალებებას, კონცეფციას, პრინციპს, მოწყობილობას, სერვისს, გეგმას, სტრატეგიას, აღმოჩენას, ფაქტს, გარემოებას და დოკუმენტს. ასევე, საზოგადოებაში დაცულ ან/და საზოგადოების ან საზოგადოებაში დასაქმებული ნებისმიერი პირის, მათ შორის თავად დირექტორის, მიერ მიღებულ, დამუშავებულ, შექმნილ ან/და გაგზავნილ ინფორმაციას, რომელიც შეიცავს სამედიცინო, სახელმწიფო, პროფესიულ, კომერციულ ან საბანკო საიდუმლოებას ან/და პერსონალურ მონაცემებს.

**„სამეთვალყურეო საბჭო“** ნიშნავს საზოგადოების სამეთვალყურეო საბჭოს, რომელიც მოქმედებს საქართველოს კანონმდებლობისა, საზოგადოების წესდებისა და „აქციონერთა ხელშეკრულების“ შესაბამისად.

**„საქართველოს კანონმდებლობა“** საქართველოს მოქმედი საკანონმდებლო და კანონქვემდებარე ნორმატიული აქტები და საქართველოს ნორმატიულ აქტთა სისტემაში მოქცეული საერთაშორისო ხელშეკრულებები და შეთანხმებები, გარდა საქართველოს შრომის კოდექსისა.

**„საერთო კრება“** ნიშნავს საზოგადოების აქციონერთა საერთო კრებას, რომელიც მოქმედებს საქართველოს კანონმდებლობისა, საზოგადოების წესდებისა და „აქციონერთა ხელშეკრულების“ შესაბამისად.

**„პოლიტიკა“** ნიშნავს საზოგადოების მიერ განსაზღვრულ პოლიტიკას და სხვადასხვა საქმიან მიმართულებებს მასში პერიოდულად შეტანილი ცვლილებების გათვალისწინებით, რომელიც განისაზღვრება საზოგადოების პარტნიორთა კრების გადაწყვეტილებით.

1. **დაქირავების პირობები**
2. **დანიშვნა/თანამდებობა;**
	1. „საზოგადოება“ და „დირექტორი“ თანახმა არიან „დირექტორი“ დაინიშნოს „საზოგადოების“ დირექტორის თანამდებობაზე წინამდებარე ხელშეკრულების პირობების შესაბამისად.
	2. დირექტორი უშუალოდ ანგარიშვალდებულია „საზოგადოების“ სამეთვალყურეო საბჭოსა და აქციონერთა კრების წინაშე;
	3. დირექტორის ძირითადი სამუშაო ადგილია: თბილისი.
	4. დირექტორის სრული სამუშაო განაკვეთი განისაზღვრება 5 დღიანი სამუშაო კვირით, დღეში 8 სამუშაო საათი. საჭიროების შემთხვევაში დირექტორი ვალდებულია იმუშაოს ნორმალური სამუშაო საათების შემდეგაც. იგულისხმება, რომ წინამდებარე ხელშეკრულების მე-3 თავით გათვალისწინებული ხელფასი წარმოადგენს ადეკვატურ კომპენსაციას ამგვარი ზეგანაკვეთური მუშაობისთვის;
	5. საჭიროების შემთხვევაში, დირექტორს შესაძლოა მოუწიოს სამუშაოს შესრულება საზოგადოების სხვადასხვა ფილიალებსა და დაწესებულებებში, ასევე საქმიანი მიზნით მოუწიოს გამგზავრება საქართველოს ფარგლებს გარეთ. საზოგადოების მიერ დირექტორის სამსახურებრივი მივლინების ხარჯები ანაზღაურდება შესაბამისი დოკუმენტაციის წარდგენის საფუძველზე. ამასთან, საზოგადოება არ აანაზღაურებს მივლინებით გათვალისწინებულ ხარჯებს, თუ დადგინდება, რომ დირექტორი მივლინების დროს არ ასრულებდა დაკისრებულ მოვალეობას.
	6. დირექტორის ძირითადი მოვალეობები განისაზღვრება წინამდებარე ხელშეკრულებით, საზოგადოების წესდებით, „აქციონერთა ხელშეკრულებით“, მეწარმეთა შესახებ საქართველოს კანონით, საქართველოს კანონმდებლობით და საერთო კრებისა და სამეთვალყურეო საბჭოს გადაწყვეტილებით. საზოგადოების პარტნიორთა კრების გადაწყვეტილებით შესაძლებელია დირექტორის მოვალეობები გაიზარდოს ან შემცირდეს, რის თაობაზეც დირექტორს ეცნობება დამატებით.
	7. გარდა, 1.6. პუნქტით აღნიშნულისა, დირექტორი იღებს შემდეგ სპეციფიკურ ვალდებულებებსაც, კერძოდ, უზრუნველყოფს:
* საზოგადოების 2022 წლის „მოგება“ (დადასტურებული/აუდირებული მომსახურე აუდიტორის მიერ) იქნება არანაკლებ ------------ (-------------------) ლარისა;
* ---------------------------------
* ----------------------------------
	1. დირექტორი, ვალდებულებას იღებს და ადასტურებს, რომ მიმართავს მაქსიმალურ ძალისხმევას, რათა მიღწეული იქნას საზოგადოების მიზნები.
	2. დირექტორი იმოქმედებს საზოგადოების საუკეთესო მიზნებიდან გამომდინარე, გულისხმიერად და კეთილსინდისიერად;
	3. დირექტორი სრულად, ჯეროვნად და გულისხმიერად შეასრულებს წესდებით, „აქციონერთა შეთანხმებით“ და ამ ხელშეკრულებით გათვალისწინებულ ვალდებულებებს, ისევე როგორც, აქციონერთა და სამეთვალყურეო საბჭოს მიერ მიღებულ, მათი კომპეტენციის ფარგლებში მიღებულ ყველა გადაწყვეტილებას.
1. **დაქირავების თარიღი/ვადა;**
	1. დირექტორის დაქირავების თარიღად მიიჩნევა: **2022 წლის 19 მარტი** („დაქირავების თარიღი“).
	2. წინამდებარე ხელშეკრულება იდება 3 წლის ვადით - **2025 წლის 19 მარტამდე.**
2. **შრომის ანაზღაურება;**
	1. დირექტორის შრომის ანაზღაურება (შემდგომში „ხელფასი“) შეადგენს თვეში დარიცხულ (გროს) **\_\_\_2000\_\_\_\_\_**ლარს.
	2. საქართველოს მოქმედი კანონმდებლობით გათვალისწინებული ყველა სახის სახელფასო გადასახადის დაქვითვა დირექტორის ხელფასიდან წარმოებს საზოგადოების შესაბამისი სამსახურის მიერ.
	3. ხელფასის გადახდა წარმოებს საზოგადოების სახელფასო პროცედურის შესაბამისად ყოველთვიურად. ხელფასის გაცემის დღეები შეიძლება შეიცვალოს საზოგადოების სახელფასო პოლიტიკის ცვლილების საფუძველზე, რის შესახებაც დირექტორს ეცნობება წინასწარ.
	4. დირექტორი ვალდებულია დაიცვას კონფიდენციალურობა თავისი ხელფასის შესახებ. ინფორმაცია დირექტორის ხელფასის შესახებ საზოგადოების მიერ მესამე პირებზე გაიცემა მხოლოდ საქართველოს კანონმდებლობით გათვალისწინებულ შემთხვევებში ან დირექტორის თანხმობის საფუძველზე.
3. **დასვენების დრო და შვებულება;**
	1. დირექტორს ეძლევა ორი დასვენების დღე კვირაში. დასვენების დღეებია შაბათი და კვირა.
	2. დირექტორისათვის შვებულების მიცემის საკითხზე გადაწყვეტილებას იღებს სამეთვალყურეო საბჭო საქართველოს მოქმედი კანონმდებლობის შესაბამისად. ამასთან, შვებულების დღეთა რაოდენობა წლის განმავლობაში არ შეიძლება აღემატებოდეს 24 სამუშაო დღეს.
	3. დირექტორი შვებულების გამოყენებისას, აღნიშნულის თაობაზე წინასწარ მოახდენს საზოგადოების სამეთვალყურეო საბჭოს ინფორმირებას.
	4. ოჯახური პირობებისა და სხვა საპატიო მიზეზების გამო, დირექტორს შეიძლება მიეცეს მოკლევადიანი შვებულება.
4. **ხელშეკრულების სპეციალური პირობები;**
	1. მხარეები თანხმდებიან და აცხადებენ, რომ საზოგადოებასა და დირექტორს შორის წარმოშობილი სამართლებრივი ურთიერთობები რეგულირდება წინამდებარე ხელშეკრულებით, საზოგადოების წესდებით, „აქციონერთა ხელშეკრულებითა“ და „მეწარმეთა შესახებ“ საქართველოს კანონით, პარტნიორთა კრების გადაწყვეტილებებით.
	2. მხარეები თანხმდებიან, რომ დირექტორსა და საზოგადოებას შორის წარმოშობილი ურთიერთობები არ რეგულირდება საქართველოს შრომის კანონმდებლობით.
5. **შეღავათები;**
	1. დირექტორს შესაძლოა მიეცეს დამატებითი სოციალური შეღავათები საქართველოს კანონმდებლობისა და სამეთვალყურეო საბჭოს მიერ დამტკიცებული პოლიტიკის შესაბამისად.
	2. დირექტორს ასევე შესაძლოა მიეცეს გარკვეული შეღავათები, რომლის პირობებიც სამეთვალყურეო საბჭოს შეუძლია დროდადრო შეცვალოს ან გააუქმოს თავისი შეხედულებისამებრ.
6. **ინტერესთა კონფლიქტი;**
	1. დირექტორი ვალდებულია არ ჰქონდეს პირადი დაინტერესება ან იმ ტიპის გარე ვალდებულება, რომელიც გავლენას მოახდენს მის საქმიანობაზე ან მიაღებინებს საზოგადოებისათვის საზიანო გადაწყვეტილებას.
	2. დირექტორი ვალდებულია არ იკისროს სხვა მხარეთა წინაშე იმგვარი ვალდებულებები, რომლებიც ეწინააღმდეგება ან შეუსაბამობაში მოდის დირექტორის მიერ ამჟამად ან მომავალში განსახორციელებელ მოვალეობებთან.
	3. სამეთვალყურეო საბჭოს წინასწარი თანხმობის გარეშე, დირექტორს ეკრძალება, საზოგადოებას შესთავაზოს ან თავად დაამყაროს საქმიანი ურთიერთობა ისეთ კომპანიებთან, სადაც დირექტორი ან მისი ოჯახის (ან/და მათთან დაკავშირებული პირები) წევრები ფლობენ წილს, ან გააჩნიათ სხვა სახის ფინანსური ან კომერციული ინტერესი.
	4. დირექტორს ან მის ოჯახის წევრს არა აქვს უფლება საზოგადოების კლიენტისგან, მომწოდებლისგან ან საზოგადოებაში რაიმე სახის მომსახურებით, სარგებლის/ინტერესის მიღებით დაინტერესებული სხვა ნებისმიერი მესამე პირისგან მიიღოს ნებისმიერ სახის ძღვენი ან სარგებელი;
	5. დირექტორს უფლება არა აქვს მიიღოს ან მოითხოვოს დამატებით ანაზღაურება (გარდა შრომის ანაზღაურებისა) ქონებრივი ან სხვა სარგებლის სახით შესაბამის მომსახურების დამკვეთი ან მიმღები ნებისმიერი პირისგან იმ ქმედების განსახორციელებლად, რაც მას ევალება დაკავებული თანამდებობის შესაბამისად.
	6. დირექტორს, რომელიც დაკავებული თანამდებობის შესაბამისად ვალდებულია საზოგადოების მიერ დადგენილი საზღაურის (ხელფასის) საფასურად გასწიოს მომსახურება ან მიიღოს გადაწყვეტილება, უფლება არა აქვს ამისთვის მოითხოვოს ან მიიღოს დამატებითი ანაზღაურება ქონებრივი ან სხვა სარგებლის სახით.
	7. დირექტორი ვალდებულია, არ განახორციელოს/გაწიოს არცერთი სხვა პირის სასარგებლოდ (რომელიც პირდაპირ ან არაპიდაპირ კონკურენციას უწევს საზოგადოების/მისი აფილირებული პირების/სს საქართველოს ჯანდაცვის ჯგუფის/ან ამ უკანასკნელის შემადგენლობაში მყოფი კომპანიების/ბიზნების საქმიაობას ან რომლის ინტერესებიც ეწინააღმდეგება საზოგადოების ან მისი შვილობილი/აფილირებული პირების ინტერესებს) ამ ხელშეკრულებით გათვალისწინებული ან მისი მსგავსი მომსახურება (როგორც სასყიდლიანი, ისე - უსასყიდლო, როგორც უშუალოდ, ისე - სხვა პირის მეშვეობით) ან სხვაგვარად (მათ შორის, წილობრივი მონაწილეობით) იყოს საქმიანად დაკავშირებული სხვა რომელიმე პირთან.
7. **კონფიდენციალურობა;**
	1. დირექტორი აღიარებს და თანხმდება, რომ საზოგადოების საქმიანობასთან და მის სამომავლო გეგმებთან დაკავშირებული ნებისმიერი ინფორმაციის გამჟღავნებამ მის ოფიციალურ გამოქვეყნებამდე, შეიძლება საზოგადოებას მოუტანოს ზიანი.
	2. კონფიდენციალური ინფორმაცია, მოპოვებული საზოგადოებაში მუშაობისას, რომელიც არ არის გათვალისწინებული საჯაროობისათვის არ უნდა იყოს გატანილი საზოგადოების დაწესებულების გარეთ და არ უნდა განიხილებოდეს სხვა თანამშრომლებთან გარდა იმ შემთხვევებისა, როცა ინფორმაციის გაცვლა გათვალისწინებულია სამუშაო ინსტრუქციით და აუცილებელია მუშაობის პროცესის წარმართვისათვის.
8. **დაქირავების შეწყვეტა და შედეგები;**
	1. ხელშეკრულება შესაძლოა შეწყდეს თუ:
		1. დირექტორი დაარღვევს/არ განახორციელებს წინამდებარე ხელშეკრულებით გათვალისწინებულ და ასევე მასზე დაკისრებულ მოვალეობებს;
		2. დირექტორი დაარღვევს ან არ დაემორჩილება სამეთვალყურეო საბჭოსა და საერთო კრების მიერ დამტკიცებულ/მიღებულ საზოგადოების შინაგანაწესს, კორპორატიული ეთიკის კოდექსს, მითითებებს, ბრძანებებს, გადაწყვეტილებებს, ინსტრუქციებს;
		3. საქართველოს კანონმდებლობით გათვალისწინებულ სხვა შემთხვევებში.
	2. დირექტორი უფლებამოსილია შეწყვიტოს ხელშეკრულება ნებისმიერ დროს საზოგადოებისათვის სულ მცირე 1 (ერთი) თვით ადრე წერილობითი შეტყობინების გაგზავნით. აღნიშნული ერთთვიანი ვადის დაუცველობის შემთხვევაში საზოგადოება უფლებამოსილია მოითხოვოს, ხოლო ასეთ შემთხვევაში დირექტორი ვალდებულია პირგასამტეხლოს სახით გადაუხადოს საზოგადოებას მისი ერთი თვის შრომის ანაზღაურების ორმაგი ოდენობა, ამასთან, აღნიშნული პირგასამტეხლოს გადახდა არ ათავისუფლებს დირექტორს წინამდებარე პუნქტით გათვალისწინებული ვალდებულებების შესრულებისაგან და არ ართმევს საზოგადოებას უფლებას მოითხოვოს ზიანის (ზარალის) ანაზღაურება.
	3. იმ შემთხვევაში, თუ, დირექტორთან ხელშეკრულების ვადამდე შეწყვეტა გამოწვეულია კომპანიის მიზეზით/ბრალეულობით, კომპანია ვალდებულია გადაუხადოს დირექტორს კომპენსაცია 3 (სამი) თვის ხელფასის ოდენობით.
9. **დასაქმების სპეციალური პირობები და საზოგადოების ინტერესების დაცვა**
	1. მხარეები თანხმდებიან, რომ ხელშეკრულების ნებისმიერი მიზეზით შეწყვეტის, მათ შორის ვადის გასვლის შემთხვევაში, საზოგადოებას უფლება აქვს დირექტორისათვის წერილობითი შეტყობინების გაგზავნის საფუძველზე შეუზღუდოს დირექტორის უფლება იმუშაოს სამედიცინო სფეროში და/ან გაუწიოს საკონსულტაციო ან მსგავსი სერვისები (უშუალოდ ან მასთან დაკავშირებული პირების მეშვეობით) კონკურენტულ სამედიცინო დაწესებულებებს იმ ქვეყანაში/ებში, სადაც ოპერირებს საზოგადოება და/ან მისი შვილობილი/აფილირებული კომპანია/ები, შემდეგი პირობებით (შემდგომში - დასაქმების სპეციალური პირობები):
	2. დასაქმების სპეციალური პირობების მოქმედების ხანგრძლივობა არ უნდა აღემატებოდეს 6 (ექვს) თვეს ხელშეკრულების შეწყვეტის დღიდან.
	3. საზოგადოება არ იქნება ვალდებული უზრუნველყოს დირექტორი ნებისმიერი სახის სამუშაოთი.
	4. საზოგადოების სპეციალური პირობების შესაბამისად დირექტორის კომპენსაციის მიზნით, დასაქმების სპეციალური პირობების მოქმედების პერიოდის ამოწურვამდე, საზოგადოება ყოველთვიურად გადაუხდის დირექტორს თანხას დირექტორის ყოველთვიური შრომის ანაზღაურების ოდენობით ამასთან, ყოველგვარი ეჭვის გამოსარიცხად, დირექტორიზე არ გავრცელდება დამატებითი შეღავათები, ბონუსები, კომპენსაციები და საზოგადოება არ განახორციელებს დირექტორის ხარჯების ანაზღაურებას.
	5. დასაქმების სპეციალური პირობების მოქმედების განმავლობაში დირექტორი ვალდებული იქნება შეასრულოს ხელშეკრულებით გათვალისწინებული ყველა განგრძობადი ვალდებულება, რომლებიც ძალაში რჩება და რომელიც ყოველგვარი შეზღუდვის გარეშე მოიცავს კონფიდენციალური ინფორმაციის დაცვის და დირექტორის წინამდებარე ხელშეკრულებით გათვალისწინებულ ვალდებულებებს.
	6. მხარეები აგრეთვე თანხმდებიან, რომ ხელშეკრულების ნებისმიერი მიზეზით შეწყვეტის შემთხვევაში დირექტორმა უნდა შეატყობინოს საზოგადოებას თავისი დასაქმების გეგმების და მათი ცვლილებების შესახებ მომდევნო 6 (ექვსი) თვის განმავლობაში (მათ შორის მესამე პირის წინაშე არსებული ნებისმიერი ვალდებულებების ჩათვლით).
	7. დირექტორის მიერ წინამდებარე მუხლით გათვალისწინებული ნებისმიერი ვალდებულების დარღვევის შემთხვევაში იგი ვალდებული იქნება გადაუხადოს საზოგადოებას პირგასამტეხლო ერთი თვის შრომის ანაზღაურების (შრომის ანაზღაურების და სხვა კომპენსაციის/მიღებული სარგებლის ჩათვლით) ათმაგი ოდენობით. ამასთან, აღნიშნული პირგასამტეხლოს გადახდა არ ათავისუფლებს დირექტორს წინამდებარე მუხლით გათვალისწინებული ვალდებულებების შესრულებისაგან და არ ართმევს საზოგადოებას უფლებას მოითხოვოს ზიანის (ზარალის) ანაზღაურება.
10. **დავების გადაწყვეტის წესი**

საზოგადოებასა და დირექტორს შორის წარმოშობილი ყველა დავა, რომელიც შეეხება ამ ხელშეკრულებას და დირექტორის საქმიანობას, გადაწყდება ურთიერთშეთანხმების საფუძველზე. თუ ასეთი შეთანხმება ვერ მიიღწევა დავის წარმოშობიდან ერთი თვის განმავლობაში, დავის გადასაწყვეტად მხარეები მიმართავენ საქართველოს შესაბამისი იურისდიქციის სასამართლოს.

1. **სხვადასხვა**
	1. წინამდებარე ხელშეკრულება წარმოადგენს მხარეთა შორის სრულ შეთანხმებას და მას ენიჭება უპირატესი ძალა ამ საკითხთან დაკავშირებული მანამდე დადებული ნებისმიერი ზეპირი თუ წერილობითი შეთანხმების მიმართ.
	2. წინამდებარე ხელშეკრულების დანართები (ასეთის არსებობის შემთხვევაში) წარმოადგენენ მის განუყოფელ ნაწილს და ძალაშია მასთან ერთად. რომელიმე დანართსა და ხელშეკრულების დებულებებს შორის შეუსაბამობის შემთხვევაში, უპირატესობა ენიჭება დანართით გათვალისწინებულ დებულებებს.
	3. თუ წინამდებარე ხელშეკრულების ერთი ან მეტი დებულება რაიმე მიზეზით ჩაითვლება ბათილად, ძალადაკარგულად ან უკანონოდ, ეს არ გამოიწვევს მთლიანი ხელშეკრულების ბათილობას. ბათილი დებულების ნაცვლად გამოიყენება იმგვარი დებულება, რომლითაც შესაძლებელია ბათილი დებულების მიზნის მიღწევა.
	4. წინამდებარე ხელშეკრულება იდება ქართულ ენაზე ორ ეგზემპლარად, ერთი ეგზემპლარი ინახება დირექტორთან, ხოლო მეორე საზოგადოებასთან.
2. **მხარეთა ხელმოწერები**

|  |  |
| --- | --- |
| საზოგადოება \_\_\_მ.გედენიძე\_\_\_\_\_\_\_\_\_\_\_\_\_\_\_\_სახელი: ----მარიანა გედენიძე----------- | დირექტორი\_\_\_\_\_\_მ.ჭუმბურიძე\_\_\_\_\_\_\_\_\_\_\_\_\_\_სახელი: \_\_\_მარიამი ჭმბურიძე\_ |

***საქართველოს კანონი მეწარმეთა შესახებ***

მუხლი 46. სასამსახურო ხელშეკრულება

1. თანამდებობაზე დანიშვნის შესახებ გადაწყვეტილების მიღების შემდეგ შეზღუდული პასუხისმგებლობის საზოგადოებას/სააქციო საზოგადოებას/კოოპერატივსა და ხელმძღვანელ პირს შორის იდება სასამსახურო ხელშეკრულება, რომელზეც არ ვრცელდება შრომის სამართლის დებულებები. იგივე წესი გამოიყენება სოლიდარული პასუხისმგებლობისა და კომანდიტური საზოგადოების ხელმძღვანელი პირების მიმართ, თუ ხელმძღვანელად ინიშნება მოწვეული პირი და არა - პარტნიორები.

2. ხელმძღვანელ პირთან სასამსახურო ხელშეკრულებას სამეწარმეო საზოგადოების სახელით დებს სამეთვალყურეო საბჭოს თავმჯდომარე ან პარტნიორთა კრების ის თავმჯდომარე, რომელიც განსაზღვრულია წესდებით ან არჩეული იყო კრებაზე, სადაც პირის ხელმძღვანელ პირად არჩევის შესახებ გადაწყვეტილება იქნა მიღებული.

3. სასამსახურო ხელშეკრულებაში უნდა მიეთითოს შრომის ანაზღაურების ოდენობა, ფორმა, პერიოდულობა, სამსახურებრივი პრივილეგიები, რომელთაც ხელმძღვანელი პირი მიიღებს ხელშეკრულების მოქმედების განმავლობაში, ასევე უფლებები და ვალდებულებები, რომლებიც იმოქმედებს ხელშეკრულების შეწყვეტის შემდეგ. თუ ხელშეკრულება არ შეიცავს ინფორმაციას ანაზღაურების შესახებ, ივარაუდება, რომ ხელმძღვანელი თავის საქმიანობას ახორციელებს უსასყიდლოდ.

4. თუ სასამსახურო ხელშეკრულებით სხვა რამ არ არის გათვალისწინებული, ხელმძღვანელ პირს უფლება აქვს მოშალოს სასამსახურო ხელშეკრულება და ამით უარი თქვას თანამდებობაზე, თუ ამის შესახებ სულ ცოტა ერთი თვით ადრე წერილობით შეატყობინებს სამეთვალყურეო საბჭოს, ხელმძღვანელ ორგანოს ან პარტნიორთა კრებას, რომლის მოწვევის ვალდებულებაც მას ეკისრება.

5. ხელმძღვანელი პირის თანამდებობიდან გათავისუფლება ავტომატურად იწვევს სამეწარმეო საზოგადოების მხრიდან მასთან დადებული სასამსახურო ხელშეკრულების მოშლას, თუ ხელშეკრულებით სხვა რამ არ არის გათვალისწინებული.